Nee, ons wil nie regtig woonwapark-bestuurders na SA lok nie
KRITIEKE VAARDIGHEDE UIT DIE BUITELAND
Sonder sekere skaars vaardighede uit die buiteland gaan Suid-Afrikaanse besighede aanhou sukkel om die regte mense aangestel te kry om die ekonomie te laat groei, en die regering sal baie beter moet vaar om dié proses te laat werk, skryf HANLIE GOUWS en HUGO PIENAAR.
Hanlie Gouws & Hugo Pienaar
BINNELANDSE sake het verlede week die voorgestelde lys van 126 beroepe waarvolgens buitelanders met 'n kritieke vaardigheid ingevolge die Wet op Immigrasie aansoek kan doen om 'n visum om in Suid-Afrika te kom werk, vir kommentaar gepubliseer.
Die lys, wat twee jaar laat gepubliseer is, is om die minste te sê met 'n gebrek aan entoesiasme deur kenners begroet.
Die burokratiese rompslomp van die immigrasieproses vir buitelanders met skaars vaardighede het oor vele jare die proses in die wiele gery. Dit maak dit moeilik vir besighede om die regte mense aangestel te kry, en strem ekonomiese groei. ..